stanford-oval/wikipedia huggingface dataset:
สมานฉันท์ ชมภูเทพ
งานการเมือง > สมาชิกสภาผู้แทนราษฎร

สมาน ชมภูเทพ เคยได้รับเลือกตั้งเป็นสมาชิกสภาผู้แทนราษฎรจังหวัดลำพูน มาแล้ว 7 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดลำพูน สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดลำพูน สังกัดพรรคธรรมสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดลำพูน ไม่สังกัดพรรคการเมือง
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดลำพูน สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดลำพูน สังกัดพรรครวมไทย
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดลำพูน สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดลำพูน สังกัดพรรคชาติพัฒนา (พ.ศ. 2535)
ถึงแก่อนิจกรรม

สมาฉันท์ ชมภูเทพ เสียชีวิตด้วยโรคมะเร็งปอด เมื่อวันที่ 15 มิถุนายน พ.ศ. 2557 ณ โรงพยาบาลลำพูน หลังจากป่วยนานร่วม 2 ปี
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2518 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
การชักจากไข้สูง

| การชักจากไข้สูง (Febrile seizure) |
| --- | --- |
ชื่ออื่น: Fever fit, febrile convulsion

ปรอทวัดไข้แสดงอุณหภูมิ 38.8 องศาเซลเซียส ถือว่ามีไข้
สาขาวิชา: เวชศาสตร์ฉุกเฉิน, ประสาทวิทยา, กุมารเวชศาสตร์
อาการ: ชักเกร็งกระตุกทั้งตัว
การตั้งต้น: อายุ 6 เดือน ถึง 5 ปั
ระยะดำเนินโรค: มักไม่เกิน 5 นาที
ประเภท: แบบทั่วไป, แบบซับซ้อน
สาเหตุ: พันธุกรรม, สิ่งแวดล้อม
ปัจจัยเสี่ยง: ประวัติครอบครัว
โรคอื่นที่คล้ายกัน: เยื่อหุ้มสมองอักเสบ, ความผิดปกติทางเมตาบอลิก
การรักษา: รักษาตามอาการ
ยา: เบนโซไดอาซีปีน (ใช้เป็นส่วนน้อย)
พยากรณ์โรค: ดี
ความชุก: พบในเด็กประมาณ 5%
การชักจากไข้สูงคืออาการชักที่เกิดร่วมกับภาวะไข้สูง โดยไม่มีสาเหตุร้ายแรงอื่น ส่วนใหญ่พบในเด็กอายุ 6 เดือน ถึง 5 ปี อาการชักส่วนใหญ่เป็นอยู่ไม่เกิน 5 นาที หลังชักมักฟื้นกลับเป็นปกติภายในเวลาไม่เกิน 1 ชั่วโมง แบ่งออกเป็นสองชนิดหลักๆ คือชักจากไข้สูงแบบทั่วไป (simple) และชักจากไข้สูงแบบซับซ้อน (complex) โดยในการชักจากไข้สูงแบบทั่วไปเด็กจะมีสุขภาพโดยทั่วไปปกติ มีอาการชักแบบเกร็ง-กระตุก ไม่เกินวันละ 1 ครั้ง ในขณะที่การชักจากไข้สูงแบบซับซ้อนเด็กอาจมีอาการเฉพาะที่ร่วมด้วย หรือชักนานกว่า 15 นาที หรือชักมากกว่า 1 ครั้งใน 1 วัน โดยเด็กที่ชักจากไข้สูงกว่า 80% จะเป็นการชักจากไข้สูงแบบทั่วไป
สิ่งกระตุ้นให้เกิดอาการชักในผู้ป่วยกลุ่มนี้คือการมีไข้ ซึ่งส่วนใหญ่เป็นไข้ที่เกิดจากการติดเชื้อไวรัส เด็กที่มีคนในครอบครัวเคยมีภาวะนี้จะมีโอกาสมีภาวะนี้มากกว่าเด็กที่ไม่มี กลไกที่เป็นสาเหตุของภาวะนี้ยังไม่เป็นที่ทราบแน่ชัดแต่เชื่อว่าเกี่ยวข้องกับพันธุกรรม สิ่งแวดล้อม การพัฒนาของสมอง และสารสื่อกลางการอักเสบบางอย่าง การวินิจฉัยทำได้โดยการพิจารณาจากประวัติและผลการตรวจร่างกาย ร่วมกับการตรวจให้แน่ใจว่าไม่มีสาเหตุที่มาจากการติดเชื้อในสมอง เมตาบอลิซึม และไม่เคยมีประวัติการชักที่ไม่ได้เป็นพร้อมกับการมีไข้ โดยทั่วไปแล้วไม่จำเป็นต้องตรวจเลือด สแกนสมอง หรือตรวจคลื่นไฟฟ้าสมอง แต่อาจต้องมีการตรวจเพื่อหาตำแหน่งของการติดเชื้อที่เป็นสาเหตุของไข้ การตรวจน้ำไขสันหลังมีความจำเป็นในบางราย แต่ไม่เสมอไป
ทางการแพทย์ไม่แนะนำให้ใช้ยากันชักหรือยาลดไข้เพื่อจุดประสงค์ในการป้องกันภาวะชักจากไข้ ในกรณีที่เด็กมีอาการชักนานกว่า 5 นาทีอาจจำเป็นต้องหยุดอาการชักด้วยยาในกลุ่มเบนโซไดอะซีพีนเช่นลอราซีแพมหรือมิดาโซแลม การพยายามลดไข้ (เช่น การเช็ดตัว) ให้ไข้ลงอย่างรวดเร็วขณะที่กำลังชักอยู่ถือว่าไม่มีความจำเป็น
ภาวะชักจากไข้เป็นภาวะที่พบได้บ่อย โดยพบในเด็กประมาณ 2-10% พบในเด็กชายมากกว่าเด็กหญิง เด็กที่เคยมีภาวะชักจากไข้มาแล้วครั้งหนึ่งจะมีโอกาสเป็นซ้ำในช่วงวัยเด็กประมาณ 35% พยากรณ์โรคส่วนใหญ่ดี โดยเด็กที่เคยมีภาวะชักจากไข้แบบทั่วไปส่วนใหญ่มีผลการศึกษาเทียบเท่ากับเด็กที่ไม่เคยมีภาวะชักจากไข้และไม่เปลี่ยนแปลงอัตราการเสียชีวิต มีข้อมูลที่ไม่ชัดเจนนักบ่งชี้ว่าคนที่เคยมีภาวะชักจากไข้อาจมีโอกาสเป็นโรคลมชักมากกว่าประชากรทั่วไปประมาณ 2%
แหล่งข้อมูลอื่น

| --- | --- |
การจำแนกโรค: DICD-10: R56.0 ICD-9-CM: 780.31 OMIM: 604352 MeSH: D003294 DiseasesDB: 4777
ทรัพยากรภายนอก: MedlinePlus: 000980 eMedicine: neuro/134
อำเภอเวียงเชียงรุ้ง

| อำเภอเวียงเชียงรุ้ง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Wiang Chiang Rung
คำขวัญ: เวียงเก่าเชียงรุ้ง   เขาสูงพระบาท   ธรรมชาติน้ำตก   มรดกล้านนา   ประชารื่นรมย์   ชื่นชมคุณธรรม
แผนที่จังหวัดเชียงราย เน้นอำเภอเวียงเชียงรุ้ง
พิกัด: 20°0′42″N 100°3′24″E﻿ / ﻿20.01167°N 100.05667°E﻿ / 20.01167; 100.05667
ประเทศ:  ไทย
จังหวัด: เชียงราย
พื้นที่
 • ทั้งหมด: 263.33 ตร.กม. (101.67 ตร.ไมล์)
ประชากร (2564)
 • ทั้งหมด: 27,948 คน
 • ความหนาแน่น: 140.80 คน/ตร.กม. (364.7 คน/ตร.ไมล์)
รหัสไปรษณีย์ : 57350
รหัสภูมิศาสตร์: 5717
ที่ตั้งที่ว่าการ: ที่ว่าการอำเภอเวียงเชียงรุ้ง ถนน กรป. กลาง ตำบลทุ่งก่อ  อำเภอเวียงเชียงรุ้ง จังหวัดเชียงราย 57210
 ส่วนหนึ่งของสารานุกรมประเทศไทย
เวียงเชียงรุ้ง  (ไทยถิ่นเหนือ: ) เป็นอำเภอหนึ่งของจังหวัดเชียงราย ในอนาคตจะมีทางรถไฟสายชุมทางเด่นชัย - เชียงราย - เชียงของผ่านพื้นที่ โดยมีการบริการรถไฟในพื้นที่ ได้แก่ ป้ายหยุดรถไฟทุ่งก่อ สถานีรถไฟเวียงเชียงรุ้ง ที่เป็นสถานีย่อยสถานีประจำอำเภอ และสถานีรถไฟชุมทางบ้านป่าซาง ซึ่งเป็นส่วนต่อขยายช่วงชุมทางบ้านป่าซาง - เชียงแสน
สถานที่ท่องเที่ยวที่สำคัญของอำเภอเวียงเชียงรุ้ง  อ่างเก็บน้ำห้วยดินดำ  ดอยพระบาททุ่งก่อ  หนองบัวป่าซาง
ที่ตั้งและอาณาเขต

อำเภอเวียงเชียงรุ้งตั้งอยู่ทางตอนกลางค่อนไปทางเหนือของจังหวัด มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอดอยหลวง
ทิศตะวันออก ติดต่อกับอำเภอพญาเม็งราย และอำเภอดอยหลวง
ทิศใต้ ติดต่อกับและอำเภอเวียงชัย
ทิศตะวันตก ติดต่อกับอำเภอเมืองเชียงราย
ประวัติ

ท้องที่อำเภอเวียงเชียงรุ้งเดิมเป็นส่วนหนึ่งของอำเภอเวียงชัยโดยในตัวอำเภอเป็นพื้นที่ของตำบลทุ่งก่อทั้งหมด ต่อมาเมื่อปี พ.ศ. 2522 และ พ.ศ. 2525 ได้แยกเป็นตำบลป่าซางและตำบลดงมหาวันตามลำดับ
หลังจากนั้นทางราชการได้แบ่งพื้นที่การปกครองตำบลทุ่งก่อ ตำบลดงมหาวัน และตำบลป่าซาง ของอำเภอเวียงชัย ออกมาตั้งเป็น กิ่งอำเภอเชียงรุ้ง ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยให้มีผลตั้งแต่วันที่ 1 เมษายน ปีเดียวกันเป็นต้นไป ต่อมากระทรวงมหาดไทยได้เปลี่ยนชื่อกิ่งอำเภอนี้เป็น กิ่งอำเภอเวียงเชียงรุ้ง ตามประกาศกระทรวงลงวันที่ 31 มกราคม พ.ศ. 2539 โดยให้มีผลตั้งแต่วันที่ 1 มีนาคม ปีเดียวกัน
จากนั้นวันที่ 2 ธันวาคม 2541 ได้มีการกำหนดเขตหมู่บ้านใหม่ในเขตกิ่งอำเภอ โดยที่ตำบลป่าซาง มี 11 หมู่บ้าน ตำบลทุ่งก่อ มี 13 หมู่บ้าน และตำบลดงมหาวัน มี 10 หมู่บ้าน รวม 34 หมู่บ้าน
ต่อมาวันที่ 25 กันยายน 2546 ได้แยกบ้านโป่ง หมู่ที่ 1 ตำบลทุ่งก่อ แล้วจัดตั้งเป็นหมู่ที่ 15 บ้านโป่งพัฒนา
จนกระทั่งในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอเวียงเชียงรุ้ง โดยให้มีผลบังคับตั้งแต่วันที่ 8 กันยายน ปีเดียวกันเป็นต้นไป ตามคณะรัฐมนตรีมีความเห็นชอบอนุมัติให้ร่างพระราชกฤษฎีกายกฐานะของกิ่งอำเภอขึ้นเป็นอำเภอ เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 ด้วย
และเมื่อวันที่ 23 กันยายน 2553 บ้านเวียงซางคำ หมู่ที่ 12 ตำบลป่าซาง ได้ขอเปลี่ยนชื่อบ้านป่าซางบุนนาก เพื่อให้สอดคล้องกับสภาพทางภูมิศาสตร์ และสถานที่สำคัญคือ วัดป่าซางบุนนาก
การแบ่งเขตการปกครอง > การปกครองส่วนภูมิภาค

อำเภอเวียงเชียงรุ้งแบ่งเขตการปกครองย่อยออกเป็น 3 ตำบล 43 หมู่บ้าน ได้แก่
| ที่ | ชื่อตำบล | ตัวเมือง | อักษรโรมัน | จำนวนหมู่บ้าน | จำนวนครัวเรือน | จำนวนประชากร |
| --- | --- | --- | --- | --- | --- | --- |
| 1. | ทุ่งก่อ |  | Thung Ko | 15 | 3,499 | 10,525 |
| 2. | ดงมหาวัน |  | Dong Maha Wan | 12 | 1,850 | 7,388 |
| 3. | ป่าซาง |  | Pa Sang | 16 | 3,046 | 9,907 |
การแบ่งเขตการปกครอง > การปกครองส่วนท้องถิ่น

ท้องที่อำเภอเวียงเชียงรุ้งประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลบ้านเหล่า ครอบคลุมพื้นที่บางส่วนของตำบลทุ่งก่อและตำบลดงมหาวัน
องค์การบริหารส่วนตำบลทุ่งก่อ ครอบคลุมพื้นที่ตำบลทุ่งก่อ (นอกเขตเทศบาลตำบลบ้านเหล่า)
องค์การบริหารส่วนตำบลดงมหาวัน ครอบคลุมพื้นที่ตำบลดงมหาวัน (นอกเขตเทศบาลตำบลบ้านเหล่า)
องค์การบริหารส่วนตำบลป่าซาง ครอบคลุมพื้นที่ตำบลป่าซางทั้งตำบล
ชาคริต บุญสิงห์

| ชาคริต บุญสิงห์ |
| --- | --- |
เกิด: 5 ตุลาคม พ.ศ. 2539 (28 ปี)  จังหวัดนครศรีธรรมราช ประเทศไทย
ส่วนสูง: 187 เซนติเมตร
อาชีพ: นักแสดง นายแบบ
ปีที่แสดง: (2563 - ปัจจุบัน)
ผลงานเด่น: ตัสสา - ละคร ตุ๊กตา (2564)  มานพ - ละคร หงส์ฟ้า (2565)   เคน / เคนเพชร - ละคร แคน2แผ่นดิน (2566)
สังกัด: ช่อง 7 เอชดี (2563 - ปัจจุบัน)
ชาคริต บุญสิงห์ ชื่อเล่น โอ๊ต (เกิดเมื่อวันที่ 5 ตุลาคม 2539) เป็นนักแสดงและนายแบบชาวไทยสังกัดช่อง 7 เอชดีเกิดที่จังหวัดนครศรีธรรมราชเริ่มเข้าสู่ในวงการบันเทิงจากการเป็นนายแบบและถ่ายโฆษณาต่าง ๆ ปัจจุบันเป็นนักแสดงในสังกัดช่อง 7 เอชดีมีผลงานละครเรื่องแรกละคร ตุ๊กตา รับบทเป็น "ตัสสา" แสดงคู่กับ จาด้า อินโตร์เร เมื่อในปี พ.ศ. 2564 และการพลิกบทบาทร้ายครั้งแรกในละครเรื่อง คทาสิงห์ จากนั้นมีผลงานละครหลายๆเรื่องเป็นต้น
ประวัติ

ชาคริต เกิดเมื่อวันที่ 5 ตุลาคม พ.ศ. 2539 เป็นนักแสดงและนายแบบชาวไทยเกิดที่จังหวัดนครศรีธรรมราช สำเร็จการศึกษา คณะบริหารธุรกิจ จากมหาวิทยาลัยกรุงเทพ
วงการบันเทิง

ชาคริต เริ่มเข้าสู่ในวงการบันเทิงจากการเป็นนายแบบและถ่ายโฆษณาต่างๆปัจจุบันเป็นนักแสดงในสังกัดช่อง 7 เอชดีมีผลงานละครเรื่องแรกละคร ตุ๊กตา รับบทเป็น "ตัสสา" แสดงคู่กับ จาด้า อินโตร์เร เมื่อในปี พ.ศ. 2564 และการพลิกบทบาทร้ายครั้งแรกในละครเรื่อง คทาสิงห์ จากนั้นมีผลงานละครหลายๆเรื่องเป็นต้น
ในปี พ.ศ. 2565 ชาคริต มีผลงานละครรีเมคยอดนิยมเรื่อง หงส์ฟ้า ละครรีเมคใน ปี พ.ศ. 2553 และเป็นพระเอกละครก่อนข่าวเรื่องแรก นำแสดงโดย ธนพล นิ่มทัยสุข, อุษามณี ไวทยานนท์ รับบทเป็น "มานพ" แสดงคู่กับ ณัฐชา รัตน์ชยางคานนท์ ในช่วงออกอากาศได้รับกระแสตอบรับที่ดีในขณะช่วงเวลาออกอากาศประจำเดือน กรกฎาคม เรตติ้งตอนจบสูงสุด 6.6 ซึ่งเป็นละครรีเมคแจ้งเกิดและประสบความสำเร็จเป็นต้น และผลงานละครเรื่อง สัจจะในชุมโจร (เสือสั่งฟ้า 3) รับบทเป็น "ร.ต.ท. นที" กลับมารับบทร้ายอีกครั้ง เป็นละครแอ็คชั่น, แฟนตาซี แสดงร่วมกับ อรรคพันธ์ นะมาตร์, เฌอมาวีร์ สุวรรณภาณุโชค, และ เคลลี่ ธนะพัฒน์ และนักแสดงร่วมอีกคับคั่งทำให้ละครได้รับการตอบรับที่ดีในขณะช่วงเวลาออกอากาศตอนจบเรตติ้งอยู่ที่ 5.3
ในปี พ.ศ. 2566 ชาคริต มีผลงานละครเรื่อง แคนสองแผ่นดิน ได้เป็นพระเอกหลังข่าวเรื่องแรก รับบทเป็น "เคน" แสดงคู่กับ พรชดา วราพชระ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทาง ช่อง 7 HD
| ปี | เรื่อง | บทบาท |
| --- | --- | --- |
| 2562 | โลกออนร้าย | เก่ง |
| 2564 | ตุ๊กตา | ตัสสา |
| 2564 | คทาสิงห์ | อลงกลด |
| 2565 | หงส์ฟ้า | มานพ |
| 2565 | สัจจะในชุมโจร (เสือสั่งฟ้า 3) | ร.ต.ท.นที คุ้มค่าหลวง |
| 2566 | แคน2แผ่นดิน | เคน / เคนเพชร |
| 2567 | ดวงใจเจ้าป่า | สิงโต |
| 2568 | คุณแม่เเก้ขัด | คเชนทร์ |
| 2568 | พรหมพยศ | พงศ์ |
แหล่งข้อมูลอื่น

ชาคริต บุญสิงห์ ที่อินสตาแกรม
การทารุณเด็กทางเพศโดยเด็ก

การทารุณเด็กทางเพศโดยเด็ก (อังกฤษ: Child-on-child sexual abuse) หรือ ทารุณกรรมทางเพศต่อเด็กโดยเด็ก เป็นรูปแบบหนึ่งของการทารุณเด็กทางเพศที่เด็กก่อนวัยเริ่มเจริญพันธุ์ถูกทารุณทางเพศโดยเด็กหรือเด็กวัยรุ่นอื่น ๆ ที่ผู้ใหญ่ไม่มีส่วนร่วม
มีนิยามว่าเป็นกิจกรรมทางเพศระหว่างเด็ก ที่เกิดขึ้นโดย "ไม่ยินยอม ไม่เท่าเทียม หรือโดยบีบบังคับ"
ซึ่งรวมทั้งสถานการณ์ที่เด็กคนหนึ่งใช้กำลังกาย คำข่มขู่ การหลอกลวง หรือกลอุบายทางจิตวิทยา เพื่อให้เหยื่อร่วมมือ
เป็นกิจกรรมที่ต่างจากการเล่นทางเพศ ความอยากรู้อยากเห็นในเรื่องเพศ และการสำรวจทางเพศของเด็กปกติ (เช่น เล่นเป็นหมอ)
เพราะว่าเป็นการจงใจเพื่อกระตุ้นความรู้สึกทางเพศ รวมถึงการให้ถึงความเสียวสุดยอด
ในหลายกรณี เด็กผู้ริเริ่มจะฉวยประโยชน์อาศัยความไร้เดียงสาของเด็กอีกคนหนึ่งที่เป็นเหยื่อ ผู้ไม่รู้ว่าอะไรกำลังจะเกิดขึ้น
เป็นเรื่องที่สามารถทำโดยพี่น้องของเหยื่อ โดยเป็นทารุณกรรมระหว่างพี่น้อง (intersibling abuse)
เหตุและการศึกษา

ตามการศึกษาเรื่องเหตุ เด็กเล็ก ๆ ก่อนวัยเริ่มเจริญพันธุ์ปกติจะไม่รู้เรื่องกิจกรรมทางเพศโดยเฉพาะ ๆ ถ้าไม่มีเหตุภายนอก
และดังนั้น เด็กที่ริเริ่มหรือชักชวนให้เด็กอื่นทำกิจกรรมทางเพศ
บ่อยครั้งเคยได้ตกเป็นเหยื่อของผู้ใหญ่
หรือของเด็กอีกคนหนึ่งที่ก็เคยได้ตกเป็นเหยื่อมาก่อนเช่นกัน
เด็กเกินกว่าครึ่งเป็นเหยื่อของผู้กระทำผิดมากกว่าหนึ่ง
ในบางกรณี เด็กผู้กระทำผิดอาจจะประสบกับสื่อลามกหรือเห็นกิจกรรมทางเพศของผู้ใหญ่บ่อย ๆ ตั้งแต่อายุน้อย ๆ ที่ปัจจุบันนี่อาจพิจารณาว่า เป็นรูปแบบของการทารุณเด็กทางเพศอย่างหนึ่ง
ในบางกรณี เด็กหรือวัยรุ่นอาจจะไม่ได้ตั้งใจจะทำอันตรายให้กับเด็กเหยื่อ และอาจจะทำเพราะอารมณ์ชั่ววูบ
แต่ว่า นี่ก็อาจจะเป็นอันตรายกับเด็กเหยื่อ และก็ยังจัดว่าเป็นรูปแบบของทารุณกรรมประเภทนี้
ความแพร่หลาย

ความแพร่หลายของทารุณกรรมประเภทนี้ไม่รู้โดยแน่นอน ซึ่งเหมือนกับเหตุการณ์ที่ทำโดยผู้ใหญ่ มันมักจะเป็นเรื่องที่ไม่ได้รายงาน เพราะสาธารณชนไม่รู้อย่างแพร่หลายว่าเป็นเหตุการณ์ที่เกิดขึ้นจริง
และบ่อยครั้งเกิดขึ้นนอกการดูแลของผู้ใหญ่
และแม้ว่าบางครั้งผู้ใหญ่จะรู้ ก็อาจจะไม่สนใจคิดว่าเป็นเรื่องไม่เสียหาย เพราะไม่เข้าใจผลที่ตามมา
โดยเฉพาะก็คือ ทารุณกรรมระหว่างพี่น้องเป็นเรื่องที่รายงานน้อยยิ่งกว่าทารุณกรรมระหว่างผู้ปกครอง-เด็ก
และการเปิดเผยเรื่องการร่วมประเวณีกับญาติสนิทโดยเหยื่อในวัยเด็ก เป็นเรื่องที่มีน้อยมาก
ผล

เด็กที่ถูกทารุณโดยเด็กอื่น รวมทั้งพี่น้องของตน มีปัญหาเดียวกับเด็กที่ถูกทารุณโดยผู้ใหญ่รวมทั้งโรควิตกกังวล โรคซึมเศร้า การใช้สิ่งเสพติด การฆ่าตัวตาย ความผิดปกติในการรับประทาน ความผิดปกติที่เกิดหลังความเครียดที่สะเทือนใจ ความผิดปกติในการนอน และความไม่เชื่อใจเพื่อนในเรื่องความสัมพันธ์
เหยื่อบ่อยครั้งคิดว่าเรื่องนี้ปกติ รวมทั้งคิดว่าตนเป็นผู้ริเริ่ม หรือว่า ตนได้กระทำการอย่างพร้อมใจ
ปัจจัยสำคัญที่มีผลต่อความรุนแรงของปัญหาที่เป็นอาการต่าง ๆ รวมทั้งการใช้กำลังหรือการบีบบังคับ ความถี่ของทารุณกรรม และระดับการล่วงล้ำของกรรม
เหยื่อมีโอกาสสูงขึ้นที่จะตกเป็นเหยื่ออีกต่อไปในอนาคต
ดูเพิ่ม

อายุที่ยอมให้ร่วมประเวณีได้
การกระทำทารุณต่อเด็ก
การทารุณเด็กทางเพศ
การฉวยประโยชน์การค้าทางเพศจากเด็ก
เชิงอรรถและอ้างอิง

1 2  
Shaw, J (2000). "Child on child sexual abuse: Psychological perspectives". Child Abuse & Neglect. 24 (12): 1591–1600. doi:10.1016/S0145-2134(00)00212-X. PMID 11197037.
1 2 3  Loseke, Donileen R.; Gelles, Richard J.; Cavanaugh, Mary M. (2005). Current Controversies on Family Violence. Thousand Oaks, CA: Sage Publications Inc. ISBN 0-7619-2106-0.
1 2  John V. Caffaroa, Allison Conn-Caffaro (2005). "Treating sibling abuse families". Aggression and Violent Behavior. Elsevier. 10 (5): 604–623. doi:10.1016/j.avb.2004.12.001.
1 2  Loveline (audio interview) (เอ็มพี3). 2007-11-05. คลังข้อมูลเก่าเก็บจากแหล่งเดิมเมื่อ 2011-07-14. สืบค้นเมื่อ 2016-02-09.
1 2  
Bromberg, Daniel S.; Johnson, Blair T. (2001). "Sexual interest in children, child sexual abuse, and psychological sequelae for children". Psychology in the Schools. 38 (4): 343–355. doi:10.1002/pits.1023.
1 2  
Gray, A; Pithers, WD; Busconi, A; Houchens, P (1999). "Developmental and etiological characteristics of children with sexual behavior problems: Treatment implications". Child abuse & neglect. 23 (6): 601–21. doi:10.1016/S0145-2134(99)00027-7. PMID 10391518.
1 2  
Gray, Alison; Busconi, Aida; Houchens, Paul; Pithers, William D. (1997). "Children with sexual behavior problems and their caregivers: Demographics, functioning, and clinical patterns". Sexual Abuse: A Journal of Research and Treatment. 9 (4): 267–290. doi:10.1007/BF02674853.
↑  
Marshall, WL (1997). Pedophilia: Psychopathology and theory. Sexual deviance: Theory, assessment, and treatment. New York: Guilford. pp. 152–174. {{cite book}}: ไม่รู้จักพารามิเตอร์ |editors= ถูกละเว้น แนะนำ (|editor=) (help)
↑  
Wieckowski, Edward; Hartsoe, Peggy; Mayer, Arthur; Shortz, Joianne (1998). Sexual Abuse: A Journal of Research and Treatment. 10 (4): 293–303. doi:10.1023/A:1022194021593. {{cite journal}}: |title= ไม่มีหรือว่างเปล่า (help)
↑  "Do Children Sexually Abuse Other Children? Preventing Sexual Abuse Among Children and Youth" (PDF). Stop It Now!. 2007. คลังข้อมูลเก่าเก็บจากแหล่งเดิม (PDF)เมื่อ 2017-09-02. สืบค้นเมื่อ 2016-02-09.
1 2  Carlson, Bonnie E.; MacIol, Katherine; Schneider, Joanne (2006). "Sibling Incest: Reports from Forty-One Survivors". Journal of Child Sexual Abuse. 15 (4): 19–34. doi:10.1300/J070v15n04_02. PMID 17200052.
↑  
Rudd, JM; Herzbergerb, SD (1999-09). "Brother-sister incest—father-daughter incest: a comparison of characteristics and consequences". Child Abuse & Neglect. 23 (9): 915–928. doi:10.1016/S0145-2134(99)00058-7. {{cite journal}}: ตรวจสอบค่าวันที่ใน: |date= (help)CS1 maint: multiple names: authors list (ลิงก์)
↑  Brown, Janelle C (2004-09). "child-on-child sexual abuse: An investigation of behavioral and emotional sequelae". University of Pennsylvania. p. 1539. คลังข้อมูลเก่าเก็บจากแหล่งเดิม (PDF)เมื่อ 2016-10-04. สืบค้นเมื่อ 2016-02-09. {{cite web}}: ตรวจสอบค่าวันที่ใน: |date= (help)
↑  Arata, Catalina M. (2006). "Child Sexual Abuse and Sexual Re-victimization". Clinical Psychology: Science and Practice. 9 (2): 135–164. doi:10.1093/clipsy.9.2.135.
กีฬารักบี้ 7 คนในโอลิมปิกฤดูร้อน 2024

| กีฬารักบี้ 7 คน ใน โอลิมปิกฤดูร้อน 2024 |
| --- | --- | --- |

การคัดเลือก
|  | ชาย | หญิง |
การแข่งขัน
|  | ชาย | หญิง |
ผู้เล่น
|  | ชาย | หญิง |
ด ค ก
กีฬารักบี้ 7 คนในโอลิมปิกฤดูร้อน 2024 จัดการแข่งขันที่ปารีส ประเทศฝรั่งเศส ตั้งแต่วันที่ 24 กรกฎาคมถึง 30 กรกฎาคม ค.ศ. 2024 ที่สตาดเดอฟร็องส์ มี 24 ทีม (ชายและหญิงประเภทละ 12 ทีม) แข่งขันในการแข่งขันครั้งนี้
การแข่งขัน

การแข่งขันกีฬารักบี้ 7 คน ทีมชายและหญิงจะจัดขึ้นที่สตาดเดอฟร็องส์ ซึ่งเป็นสถานที่จัดการแข่งขัน รักบี้ชิงแชมป์โลก 2023 การแข่งขันของทีมชายมีขึ้นในวันที่ 24–27 กรกฎาคม ส่วนของทีมหญิงมีขึ้นในวันที่ 28–30 กรกฎาคม ค.ศ. 2024
สรุปผลการคัดเลือก

| ประเทศ | ชาย | หญิง | นักกีฬา |
| --- | --- | --- | --- |
|  อาร์เจนตินา |  | — | 12 |
|  ออสเตรเลีย |  |  | 24 |
|  บราซิล | — |  | 12 |
|  แคนาดา | — |  | 12 |
|  จีน | — |  | 12 |
|  ฟีจี |  |  | 24 |
|  ฝรั่งเศส |  |  | 24 |
|  สหราชอาณาจักร | — |  | 12 |
|  ไอร์แลนด์ |  |  | 24 |
|  ญี่ปุ่น |  |  | 24 |
|  เคนยา |  | — | 12 |
|  นิวซีแลนด์ |  |  | 24 |
|  ซามัว |  | — | 12 |
|  แอฟริกาใต้ |  |  | 24 |
|  สหรัฐ |  |  | 24 |
|  อุรุกวัย |  | — | 12 |
| รวม: 16 NOCs | 12 | 12 | 288 |
สรุปผลการคัดเลือก > ทีมชาย

บทความหลัก: กีฬารักบี้ 7 คนในโอลิมปิกฤดูร้อน 2024 – รอบคัดเลือกชาย
| รายการ | วันที่ | สถานที่ | โควต้า | ผ่านคัดเลือก |
| --- | --- | --- | --- | --- |
| ประเทศเจ้าภาพ | 13 กันยายน ค.ศ. 2017 | — | 1 |  ฝรั่งเศส |
| รักบี้ 7 คนเวิลด์ซีรีส์ 2022-2023 | 4 พฤศจิกายน ค.ศ. 2022 – 21 พฤษภาคม ค.ศ. 2023 | หลากหลาย | 4 |  นิวซีแลนด์ |
| รักบี้ 7 คนเวิลด์ซีรีส์ 2022-2023 | 4 พฤศจิกายน ค.ศ. 2022 – 21 พฤษภาคม ค.ศ. 2023 | หลากหลาย | 4 |  อาร์เจนตินา |
| รักบี้ 7 คนเวิลด์ซีรีส์ 2022-2023 | 4 พฤศจิกายน ค.ศ. 2022 – 21 พฤษภาคม ค.ศ. 2023 | หลากหลาย | 4 |  ฟีจี |
| รักบี้ 7 คนเวิลด์ซีรีส์ 2022-2023 | 4 พฤศจิกายน ค.ศ. 2022 – 21 พฤษภาคม ค.ศ. 2023 | หลากหลาย | 4 |  ออสเตรเลีย |
| รอบคัดเลือกโซนอเมริกาใต้ 2023 | 17–18 มิถุนายน ค.ศ. 2023 |  มอนเตวิเดโอ | 1 |  อุรุกวัย |
| ยูโรเปียนเกมส์ 2023 | 25–27 มิถุนายน ค.ศ. 2023 |  คราคูฟ | 1 |  ไอร์แลนด์ |
| รักบี้ 7 คนอเมริกาเหนือ 2023 | 19–20 สิงหาคม ค.ศ. 2023 |  แลงฟอร์ด | 1 |  สหรัฐ |
| รักบี้ 7 คนชายแอฟริกา 2023 | 16–17 กันยายน ค.ศ. 2023 |  ฮาราเร | 1 |  เคนยา |
| ชิงแชมป์โอเชียเนีย 2023 | 10–12 พฤศจิกายน ค.ศ. 2023 |  บริสเบน | 1 |  ซามัว |
| รอบคัดเลือกโซนเอเชีย 2023 | 18–19 พฤศจิกายน ค.ศ. 2023 |  โอซากะ | 1 |  ญี่ปุ่น |
| รอบคัดเลือกโอลิมปิกรอบสุดท้าย 2024 | 21-23 มิถุนายน ค.ศ. 2024 |  ฟงวีแยย์, โมนาโก | 1 |  แอฟริกาใต้ |
| รวม | รวม | รวม | รวม | 12 |
สรุปผลการคัดเลือก > ทีมหญิง

บทความหลัก: กีฬารักบี้ 7 คนในโอลิมปิกฤดูร้อน 2024 – รอบคัดเลือกหญิง
| รายการ | วันที่ | สถานที่ | โควต้า | ผ่านคัดเลือก |
| --- | --- | --- | --- | --- |
| ประเทศเจ้าภาพ | — | — | 1 |  ฝรั่งเศส |
| รักบี้ 7 คนหญิงเวิลด์ซีรีส์ 2022-2023 | 4 พฤศจิกายน ค.ศ. 2022 – 14 พฤษภาคม ค.ศ. 2023 | หลากหลาย | 4 |  นิวซีแลนด์ |
| รักบี้ 7 คนหญิงเวิลด์ซีรีส์ 2022-2023 | 4 พฤศจิกายน ค.ศ. 2022 – 14 พฤษภาคม ค.ศ. 2023 | หลากหลาย | 4 |  ออสเตรเลีย |
| รักบี้ 7 คนหญิงเวิลด์ซีรีส์ 2022-2023 | 4 พฤศจิกายน ค.ศ. 2022 – 14 พฤษภาคม ค.ศ. 2023 | หลากหลาย | 4 |  สหรัฐ |
| รักบี้ 7 คนหญิงเวิลด์ซีรีส์ 2022-2023 | 4 พฤศจิกายน ค.ศ. 2022 – 14 พฤษภาคม ค.ศ. 2023 | หลากหลาย | 4 |  ไอร์แลนด์ |
| รอบคัดเลือกโซนอเมริกาใต้ 2023 | 17–18 มิถุนายน ค.ศ. 2023 |  มอนเตวิเดโอ | 1 |  บราซิล |
| ยูโรเปียนเกมส์ 2023 | 25–27 มิถุนายน ค.ศ. 2023 |  คราคูฟ | 1 |  สหราชอาณาจักร |
| รักบี้ 7 คนหญิงอเมริกาเหนือ 2023 | 19–20 สิงหาคม ค.ศ. 2023 |  แลงฟอร์ด | 1 |  แคนาดา |
| รักบี้ 7 คนหญิงแอฟริกา 2023 | 14–15 ตุลาคม ค.ศ. 2023 |  อัลมุนัสตีร | 1 |  แอฟริกาใต้ |
| ชิงแชมป์โอเชียเนีย 2023 | 10–12 พฤศจิกายน ค.ศ. 2023 |  บริสเบน | 1 |  ฟีจี |
| รอบคัดเลือกโซนเอเชีย 2023 | 18–19 พฤศจิกายน ค.ศ. 2023 |  โอซากะ | 1 |  ญี่ปุ่น |
| รอบคัดเลือกโอลิมปิกรอบสุดท้าย 2024 | 21–23 มิถุนายน ค.ศ. 2024 |  โมนาโก | 1 |  จีน |
| รวม | รวม | รวม | รวม | 12 |
กำหนดการแข่งขัน

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| P | รอบแบ่งกลุ่ม | PM | รอบจัดอันดับ | ¼ | รอบก่อนรองชนะเลิศ | ½ | รอบรองชนะเลิศ | B | ชิงเหรียญทองแดง | F | ชิงเหรียญทอง |
| วันที่> รายการ | 24 ก> ค..M | 24 ก> ค..E | 25 ก> ค..M | 25 ก> ค..E | 25 ก> ค..E | 26 ก> ค.. | 27 ก> ค..M | 27 ก> ค..M | 27 ก> ค..E | 27 ก> ค..E | 27 ก> ค..E | 28 ก> ค..M | 28 ก> ค..E | 29 ก> ค..M | 29 ก> ค..E | 29 ก> ค..E | 30 ก> ค..M | 30 ก> ค..M | 30 ก> ค..E | 30 ก> ค..E | 30 ก> ค..E | 30 ก> ค..E | 30 ก> ค.. |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ชาย | P | P | P | PM | ¼ |  | PM | ½ | PM | B | F |  |  |  |  |  |  |  |  |  |  |  |  |
| หญิง |  |  |  |  |  |  |  |  |  |  |  | P | P | P | PM | ¼ | PM | ½ | PM | B | F |  |  |
สรุปเหรียญรางวัล

เหรียญรางวัลทั้งหมด 6 เหรียญ ได้รับโดย 6 NOC
สรุปเหรียญรางวัล > ตารางเหรียญรางวัล

*  เจ้าภาพ ( ฝรั่งเศส)
| ลำดับที่ | NOC | ทอง | เงิน | ทองแดง | รวม |
| --- | --- | --- | --- | --- | --- |
| 1 |  นิวซีแลนด์ | 1 | 0 | 0 | 1 |
| 1 |  ฝรั่งเศส* | 1 | 0 | 0 | 1 |
| 3 |  ฟีจี | 0 | 1 | 0 | 1 |
| 3 |  แคนาดา | 0 | 1 | 0 | 1 |
| 5 |  สหรัฐ | 0 | 0 | 1 | 1 |
| 5 |  แอฟริกาใต้ | 0 | 0 | 1 | 1 |
| รวม (6 NOC) | รวม (6 NOC) | 2 | 2 | 2 | 6 |
สรุปเหรียญรางวัล > รายชื่อผู้ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ชาย รายละเอียด |  ฝรั่งเศส Varian Pasquet Andy Timo Rayan Rebbadj Théo Forner Stephen Parez Paulin Riva Jefferson-Lee Joseph Antoine Zeghdar Aaron Grandidier Nkanang Jean-Pascal Barraque Antoine Dupont Jordan Sepho Nelson Epee |  ฟีจี Joji Nasova Joseva Talacolo Jeremia Matana Sevuloni Mocenacagi Iosefo Masi Ponepati Loganimasi Terio Veilawa Waisea Nacuqu Jerry Tuwai Iowane Teba Kaminieli Rasaku Selestino Ravutaumada Josaia Raisuqe Filipe Sauturaga |  แอฟริกาใต้ Christie Grobbelaar Ryan Oosthuizen Impi Visser Zain Davids Quewin Nortje Tiaan Pretorius Tristan Leyds Selvyn Davids Shaun Williams Rosko Specman Siviwe Soyizwapi Shilton van Wyk Ronald Brown |
| หญิง รายละเอียด |  นิวซีแลนด์ Michaela Blyde Jazmin Felix-Hotham Sarah Hirini Tyla King Jorja Miller Manaia Nuku Mahina Paul Risaleeana Pouri-Lane Alena Saili Theresa Setefano Stacey Waaka Portia Woodman-Wickliffe |  แคนาดา Caroline Crossley Olivia Apps Alysha Corrigan Asia Hogan-Rochester Chloe Daniels Charity Williams Florence Symonds Carissa Norsten Krissy Scurfield Fancy Bermudez Piper Logan Keyara Wardley Taylor Perry Shalaya Valenzuela |  สหรัฐ Alev Kelter Lauren Doyle Kayla Canett Kristi Kirshe Ilona Maher Ariana Ramsey  Naya Tapper Alena Olsen Alex Sedrick Sammy Sullivan Sarah Levy Stephanie Rovetti |